หุ้นไทยผงกหัวขึ้น4จุดตามเอเชีย
เปิดตลาดหุ้นไทยเช้านี้เปิดบวกขึ้น4จุด แม้หุ้นฮ่องกงยังอ่อนตัวลง
16 มี.ค. 2554

เปิดตลาดหุ้นไทยเช้านี้เปิดบวกขึ้น4จุด แม้หุ้นฮ่องกงยังอ่อนตัวลง
ตลาดหุ้นเอเชียปรับตัวขึ้นเป็นส่วนใหญ่เช้าวันที่ 16 มี.ค. หลังจากดัชนีนิเกอิที่รูดลงมา3วันซ้อน ตั้งแต่วันศุกร์ที่ผ่านมา เริ่มดีดกลับขึ้นมาแรงถึง 375 จุดหรือ 4.37% แม้ว่าตลาดหุ้นฮ่องกงยังคงอ่อนตัวลงก็ตาม  ส่งผลให้ดัชนีหุ้นไทยเปิดบวกและย่ำอยู่ที่เพิ่มขึ้น 4 จุดซื้อขายบริเวณ 1,007จุด 
นักลงทุนยังคงให้ความสนใจซื้อหุ้นที่คาดว่าจะได้รับประโยชน์จากเหตุการณ์แผ่นดินไหวและสึนามิในญี่ปุ่น โดยเฉพาะหุ้นเหมืองถ่านหินนำโดย บริษัทบ้านปู(BANPU)บวก 8  บาท ซื้อขายแถว 752 จุด  แต่ราคาน้ำมันดิบในตลาดโลกที่ร่วงลงแรงกว่า  4 เหรียญสหรัฐต่อบาร์เรลลงมาต่ำกว่า 98 เหรียญสหรัฐต่อบาร์เรล เป็นแรงกดดันต่อหุ้นบริษัทปตท.สำรวจและผลิตปิโตรเลียม(PTTEP) ให้อ่อนตัวลง1 บาท มาเปลี่ยนมือแถว176.50 บาท 
นักวิเคราะห์บริษัทหลักทรัพย์ฟินันเซียไซรัสแนะนำการลงทุนในช่วงนี้ว่า  ให้ทยอยขายทำกำไรเมื่อตลาดขยับขึ้นก่อนดีกว่า และยังไม่ต้องรีบร้อนกลับเข้าซื้อ น่ารอหาจังหวะเมื่อตลาดปรับตัวลงอีกครั้ง ซึ่งเป้าหมายยังอยู่ที่แถวจุดต่ำ 950-940 จุดได้ทั้งนี้ตลาดยังถูกปกคลุมด้วยปัจจัยลบ ทั้งกระทบจากญี่ป่นรวมถึงปัญหาในตะวันออกกลางและยุโรป ทำให้ตลาดหุ้นขึ้นไปต่อไปไม่ไหว           นักวิเคราะห์จากบริษัทหลักทรัพย์กสิกรไทย เปิดเผยว่า ราคาน้ำมันที่ปรับลดลงมาก อาจเป็นผลลบต่อหุ้นกลุ่มพลังงาน แต่เป็นผลดีต่อหุ้นกลุ่มธนาคารในระยะสั้น (KTB, BBL TISCO)และลงทุนหุ้นในกลุ่มที่ได้ผลบวกจากเหตุการณ์แผ่นดินไหวครั้งนี้เช่นกลุ่มปิโตรเคมีและโรงกลั่น (TOP, ESSO, PTTCH, PTTAR) กลุ่มวัสดุก่อสร้าง (SCC ,SCCC ,TSTH) รวมถึงหุ้นกลุ่มอาหาร (CPF)